Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก ประจำวันที่ 4 เม.ย.60
4 เม.ย. 2560

Afternoon Call Action Notes – บล.โกลเบล็ก
ดัชนี SET ปิดภาคเช้า
Close 1,581.70 Volume ฿17,984 M
Change +0.84 %Change +0.05%
สรุปภาวะตลาดภาคเช้า
ตลาดหุ้นไทยช่วงเช้าแกว่งตัวแคบๆสลับบวกลบ เนื่องจาก XD หุ้น SCC ถ่วงดัชนี อย่างไรก็ตามมีแรงซื้อในกลุ่มพลังงานโดยเฉพาะถ่านหินที่ราคาดีดตัวขึ้น 10% WoW รวมถึงแรงเก็งกำไรหุ้นขนาดกลาง-เล็กช่วยหนุนให้ดัชนีสามารถยืนปิดบวกเล็กน้อย แต่ Volume ซื้อ/ขายเบาบางเพียง 1.7 หมื่นลบ.
แนวโน้มภาคบ่ายตามค่าสัญญาณทางเทคนิค
ดัชนี SET ยังคงรักษาการเคลื่อนตัวในกรอบ sideway up โดยไม่หลุดระดับ 1,575 จุด แต่การทรงตัวแคบ ๆ ทำให้ stochastic ในกราฟราย 15 นาที ลดความผันผวน จึงคาดการณ์การแกว่งตัวในช่วงจำกัดต่อไป โดยต้องเริ่มระวังการ breakout จากช่วง 1,575-1,585 จุด ตั้งแต่วันพรุ่งนี้เป็นต้นไป จึงคงคำแนะนำให้เก็งกำไรในกรอบจำกัด โดยเน้นซื้อและถือหุ้นที่คาดว่าจะมีผลประกอบการที่ดีในไตรมาสแรก และควร stop loss เมื่อดัชนี SET หลุด 1,570 จุด
แนวรับ 1,578 จุด / แนวต้าน 1,586 จุด
Stock of the town @Kusjung
SIMAT ซื้อเก็งกำไร
ราคาปิด 4.44 บาท
แนวรับ 4.42 บาท / แนวต้าน 4.52 บาท / Cut loss 4.30 บาท
กราฟเป็นขาขึ้น Sideway up และราคายกตัวขึ้นยืนเหนือเส้น EMA 10 วันได้ต่อเนื่อง พร้อมด้วยเครื่องมือ MACD + RSI ชี้ขึ้นสนับสนุนทิศทางจึงคาดว่าจะปรับตัวขึ้นได้
TH-W1 ซื้อเก็งกำไร
ราคาปิด 0.29 บาท
แนวรับ 0.27 บาท / แนวต้าน 0.33 บาท / Cut loss 0.24 บาท
กราฟระยะสั้นดีดตัวขึ้นเป็น V shape และราคาสามารถตัดเส้น EMA 10 วันขึ้นเป็นสัญญาณซื้อได้สำเร็จ พร้อมทั้งเครื่องมือ MACD + RSI ชี้ขึ้นสนับสนุนทิศทางจึงมีโอกาสปรับตัวขึ้นต่อได้
ข่าวสำคัญช่วงเช้า
ปธน.สี จิ้นผิง ของจีน และปธน.โดนัลด์ ทรัมป์ แห่งสหรัฐจะหารือกันในวันที่ 6-7 เม.ย.นี้ คาดว่าจะร่วมกันหารือในประเด็นเกี่ยวกับโครงการขีปนาวุธและอาวุธนิวเคลียร์ของเกาหลีเหนือ การอ้างสิทธิในพื้นที่ทะเลจีนใต้ของจีน และปัญหาการค้าในระดับทวิภาคี
ศูนย์วิจัยกสิกรไทย เปิดเผยว่า ดัชนีภาวะเศรษฐกิจของครัวเรือนเดือนมี.ค.60 ปรับตัวลดลง ขณะที่ดัชนีสะท้อนมุมมองคาดการณ์ 3 เดือนข้างหน้าปรับตัวดีขึ้นติดต่อกันเป็นเดือนที่ 2 สู่ระดับสูงสุดในรอบ 14 เดือน สะท้อนถึงความกังวลที่ลดลงของครัวเรือนต่อเศรษฐกิจไทยในอนาคต โดยเฉพาะในประเด็นเรื่องค่าใช้จ่ายและภาระหนี้สิน
SAPPE ทุ่มงบ 50 ลบ. จัดแคมเปญ”เซ็ปเป้คาราวาน”หวังดันยอดขายในปท.เพิ่ม 30% คาดสิ้นปีรายได้ในประเทศที่ 1,600 ล้านบาท
ECF ทุ่มงบกว่า 1 พันลบ.ภายใน 4 ปีเพื่อลงทุนถือหุ้น 20% ในโรงไฟฟ้าพลังงานแสงอาทิตย์ ขนาด 220 MW ในเมียนมา
NOBLE ออกหุ้นกู้ 1.5 พันลบ.อายุ 3 ปี ดอกเบี้ยคงที่ 4.35% ขาย 2-4 พ.ค.เพื่อใช้คืนหนี้-ขยายธุรกิจ อันดับความน่าเชื่อถือ “BBB-” แนวโน้ม Negative
KTC ออกหุ้นกู้ 1.5 พันลบ.อายุ 5 ปี ดอกเบี้ยคงที่ 3.03% เปิดขาย 3-5 เม.ย. เพื่อใช้ขยายธุรกิจ อันดับความน่าเชื่อถือ ” A+” แนวโน้ม”คงที่”
 